Vier Melktertdag met dié heerlike SARIE-resepte | SARIE
SA melktertFOTO: Donna Lewis	Verwante Artikels
Vier Melktertdag met dié heerlike SARIE-resepte	deur SARIE.com
Maandag 27 Februarie is Nasionale Melktertdag. Ja, net soos braaivleis het dié stukkie volksbesit nou haar eie dag. Ons vier die dag met die beste melktertresepte uit ons argief.
Die tydskrif Weg het dit hul doelwit gemaak om dié nederige tertjie die erkenning te gee wat dit verdien: die status van volksbesit. Hulle skryf:
“Op 27 Februarie bring ons hulde aan dié happie vol heimwee en enigiemand kan in die feesdag deel. Melktert bak is nie duur nie en ook nie moeilik nie en ons wil graag die ganse land uitdaag om op 27 Februarie melktert te bak, te koop, uit te deel en te geniet. Gaan verras jou dorp se ouetehuis met ’n paar terte in die hand, nooi die bure oor vir tee, deel handtertjies uit by ’n verkeerslig, pak ’n snytjie in die kinders se kosblikke vir eerste pouse … Kortom: Deel die vreugde van Nasionale Melktertdag met jou medemens! Loer ook aanlyn op Weg se Werf, Weg se Facebook-blad en ook op Nasionale Melktertdag s’n hoe ander Suid-Afrikaners aan melktert smul. En laai jou foto’s en video’s van die feesvieringe op!”
Die storie van melktert
Melktert is dalk nie so eie aan SA soos wat jy dink nie! Lees die geskiedenis van dié lekker gebak HIER. SA se melktert FOTO: Donna Lewis
Melkterte van reg oor die wêreld
SA melktertFOTO: Donna Lewis
Franse melktert FOTO Donna Lewis
Jodetert uit Oos-Europa
Skakels na dié resepte
• SA melktert
• Franse melktert
• Australiese vla-skyf
Ons het in 2009 SA se lekkerste melktert gesoek en dit gekry in tannie Helie Williams van Bellville se melktert.
Tannie Helie se wen-melktert
TANT HELIE SE MOETS & MOENIES
• Hou alles koud terwyl jy die deeg maak, en werk vinnig en liggies om die deeg koel te hou. As daar ’n dakwaaier is, skakel aan! (Lugversorging is nog beter.)
• Jy moet glo Darling-botter gebruik en geen ander nie. Die rede is glo dat dit die minimum water bevat sodat die deeg nie sag en klewerig is nie.
• Gebruik net die regte hoeveelheid yswater, anders sal die deeg klewerig wees en die eindresultaat taai en harderig.
• Gebruik ’n baie skerp mes om die deeg te sny, anders word die deeg gekneus en sal dit nie ’n klomp lagies vorm nie.
Kry dié wen-resep HIER.
Natasha Sutherland se melktert
Natasha het in 2009 dié melktert op kykNET se kookprogram Roer! gemaak.
• 2 koppies meelblom
• ½ koppie botter
1. Voorverhit oond tot 200 °C. Room alles saam. Druk die krummelrige beslag in ’n gesmeerde oondvaste bak. Bak vir ongeveer 15 minute tot goudbruin.
2. Kry die vulsel gereed terwyl die kors in die oond bak.
• 4½ koppies melk
• 3 eetlepels botter (gebruik botter, nie margarien nie, vir ’n beter smaak)
• 2½ opgehoopte eetlepels koekmeel
• 2½ opgehoopte eetlepels mielieblom
• 3 eiers, geklits
• fyn kaneel, om oor te strooi
1. Verhit die melk in ’n kastrol en voeg die suiker en botter by.
2. Voeg die droë bestanddele by die geklitste eier in ’n afsonderlike bak – klits weer.
3. Voeg ’n bietjie van die warm melkmengsel (ongeveer ’n koppie) by dié mengsel en klits saam.
4. Voeg nou hierdie mengsel geleidelik by die melk in die kastrol op die stoof – roer aanhoudend met ’n houtlepel tot die mengsel verdik. Wees versigtig, want klonte vorm maklik en die melk brand maklik aan – ROER!
5. Sodra die mengsel kook en verdik, is dit gereed om in die tertdop te gooi.
6. Wanneer dit afgekoel het, sprinkel kaneel oor.
Dié tradisionele gebak kan ook as individuele tertjies gebak word. Hierdie resep lewer 18 klein melktertjies.
Kry die resep HIER.
Links: Pannekoek-pakkies met melktertvulsel en lemoensous | Regs: Melktert-fudge
SARIE KOS JUN/JUL 2012
Melktert-fudge Vir meer inligting oor Nasionale Melktertdag, besoek hul Facebook-blad. Subscribe to our newsletter
Geurige groentepasteie vir Meatless March
Valentynsmaand mág jy maar! Dié drie resepte is vinnig en verleidelik soet. (Klik op die naam van die resep vir die bestanddele en metode.) Witsjokoladekoek met kersies Sjokolade-plaatkoekies Churros met sjokoladesous Lees nou #SARIEfees is hier! Gratis ontwerpe vir 4 tipes …